
Info: Neuvontapiste ja lippukassa sijaitsevat rakennuksen aulassa katutasolla.
Lastenrattaat: Ulkolastenrattaat jätettävä museon ulkopuolelle. Museolta lainattavissa sisälastenrattaita, rengassuojia sylivauvaikäisten vaunuille sekä rintareppuja vauvojen kantamiseen.
Pyörätuoli ja rollaattori: Liikkumisesteetön sisäänkäynti. Invataksi voi jättää ja noutaa museovieraan pääsisäänkäynniltä. Osoite taksia tilatessa on Ahertajantie 3, Espoo. Naulakkotilasta on lainattavissa pyörätuoli ja rollaattori.
Naulakko ja kengät: Ilmaiset lukolliset säilytyslokerot, naulakot sekä säilytystilat esim. repuille sijaitsevat katutasolla aulassa. Museo Leikin näyttelytilaan ei pääse ulkojalkineilla. Näyttelytilan ulkopuolella on kenkäsäilytystila ja muovisuojia ulkokengille.
Museokauppa sijaitsee katutasolla.
WC: WC-tilat sijaitsevat katutasolla naulakoiden takana. Tilat ovat esteettömät. Myös sukupuolineutraali WC-tila. Esteettömistä WC-tiloista löytyvät matalat lasten wc:t ja hoitopöydät.
Avustajat sekä avustavat koirat: Avustajien sisäänpääsy on ilmainen. Museoon saa tulla opas- tai avustajakoiran kanssa.
Kielivaihtoehdot: Museo Leikin päänäyttelyt ovat tekstitetty suomeksi, ruotsiksi ja englanniksi.

